# CONTRACT DE PRESTĂRI SERVICII

#

nr. ……………./ ………………..

**PREAMBUL**

În temeiul Legii nr.98/2016 privind achiziţiile publice și ale Hotărârii de Guvern nr.395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică din Legea nr. [98/2016](http://idrept.ro/00178257.htm) privind achiziţiile publice, s-a încheiat prezentul contract de prestare servicii.

**CONTRACT:*****"Servicii de catering pentru preșcolarii și elevii din unitatile de învățământ preuniversitar de stat de pe raza comunei Farcasele, judetul Olt în baza Hotărârii de Guvern nr. 999/2023 privind aprobarea programului “Masă Sănătoasă“*- preambul**

**-** *PREAMBUL;*

**- definitii -** *CAPITOLUL II, art. 2 lit.a) - j);*

**- obiectul contractului *-*** *CAPITOLUL IV, art. 4 alin. (1) - (3);*

**- pretul si modalitatea de plata (include si prevedere de ajustare) *-*** *CAPITOLUL V, art. 5, art.6. si art.7.;*

**- drepturile si obligatiile contractului *-*** *CAPITOLUL IX, art.11. si art.12.;CAPITOLUL XI, Art.17; CAPITOLUL XV Art.34 si Art.35;*

**- anexele contractului *-*** *CAPITOLUL VII*

**- garantia de buna executie***- Anexa nr. 4; definita la art.2 lit.h); Capitolul VIII; mentionata la art.21 alin.(4);*

***-* forta majora si cazul fortuit *-*** *definitii art.2 lit. d) si e); CAPITOLUL XIII, art.30 si art.31;*

**- inceperea, executia, intarzierea si sistarea lucrarilor dupa caz***- CAPITOLUL VI, Art.8. alin. (2); CAPITOLUL XII, Art. 23 alin. (1), Art. 24 ;*

**- revizuirea***- CAPITOLUL XIV, art.32 si art.33.*

***-* denuntarea *-*** *mentionata la art. 10 alin. (10); CAPITOLUL XII, Art. 30 alin. (1), (2) si (3); Art. 36 alin. (5);*

**- principalele cerinte de calitate si performanta ale serviciului *-*** *CAPITOLUL XV, art. 34 si art.35.*

***CAPITOLUL I. Partile contractului***

**U.A.T. COMUNA FARCASELE,** cu sediul in, Localitatea Farcasele, Strada Principala, nr. 49 , judetul Olt, cod fiscal 4491334, tel 0723364506, e-mail primariafarcasele@yahoo.com, reprezentata prin Primar – **VLADU Leon-Viorel**, in calitate de Autoritate Contractanta, (denumită în continuare ”***Beneficiar***”), pe de o parte

şi

**................................................**, cu sediul in …………………………………., CUI ................., Inregistrata la Registrul Comertului cu nr ....................., tel ........................., e-mail ................................., cont nr. deschis la Trezoreria Municipiului Craiova, …………………………………………………………… reprezentată prin **...........................................-** Administrator, în calitate de **promitent- prestator**, pe de altă parte.

denumite în continuare fiecare în parte, „**Partea**” şi în mod colectiv „**Părţile**”, au convenit încheierea prezentului contract de servicii.

***CAPITOLUL II. Termeni si definitii***

**Art.2.** În prezentul contract următorii termeni vor fi interpretaţi astfel:

**a. *Achizitor şi prestator***- părţile contractante aşa cum acestea sunt numite în contract;

***b. beneficiar*** - beneficiarul contractului, respectiv denumirea Autoritatii contractante.......;

***c. preţul contractului* -** preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract, acceptate ca fiind corespunzătoare de către achizitor;

**d. *forţa majoră*** - este orice eveniment extern, imprevizibil, absolut, invincibil si inevitabil, care opreste sa fie executate obligatiile ce le revin partilor, potrivit prezentului contract si este constatat de o autoritate competenta.

***e. cazul fortuit -*** este un eveniment care nu poate fi prevazut si nici impiedicat de cel care ar fi fost chemat sa raspunda daca evenimentul nu s-ar fi produs.

***f. zi*** - zi calendaristică, în afara cazului în care se prevede expres că sunt zile lucrătoare; *an* - 365 de zile.

***g.conflict de interese* –**prin conflict de interese se înţelege orice situaţie în care membrii personalului autorităţii contractante sau ai unui furnizor de servicii de achiziţie care acţionează în numele autorităţii contractante, care sunt implicaţi în desfăşurarea procedurii de atribuire sau care pot influenţa rezultatul acesteia au, în mod direct sau indirect, un interes financiar, economic sau un alt interes personal, care ar putea fi perceput ca element care compromite imparţialitatea ori independenţa lor în contextul procedurii de atribuire.

***h. penalitate contractuală* –** despăgubirea stabilită în contractul de prestare servicii ca fiind plătibilă de către una din părţile contractante către cealaltă parte, în caz de neîndeplinire, îndeplinire necorespunzătoare sau cu întârziere a obligaţiilor din contract(majorări de întârziere și/sau daune-interese);

***i. garanţie de buna execuţie a contractului*** - depozit valoric, titluri de credit sau alte forme de garanţie acceptate de către achizitor, puse la dispoziţie beneficiarului de către prestator in scopul asigurării acestuia de îndeplinirea cantitativa, calitativa si in perioada convenita a contractului.

***j. neconformitate*** – nesatisfacerea unei condiţii specificate.

***CAPITOLUL III. Interpretare***

**Art.3. - (1)** În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

**(2)** Termenul “zi”sau “zile” sau orice referire la zile reprezintă zile calendaristice dacă nu se specifică in mod diferit.

**(3)** Clauzele şi expresiile vor fi interpretate prin raportare la întregul contract.

***CAPITOLUL IV. Obiectul contractului***

**Art.4. - (1)** Obiectul prezentului contract de achiziţie publică îl constituie ***"Servicii de catering pentru preșcolarii și elevii din unitatile de învățământ preuniversitar de stat de pe raza comunei Farcasele, judetul Olt în baza Hotărârii de Guvern nr. 999/2023 privind aprobarea programului “Masă Sănătoasă“*- preambul** *(servicii sociale).*

**(2)** Prestatorul se obligă să presteze serviciile ce fac obiectul prezentului contract de achizitie publica conform Anexei nr.1 - Caietul de sarcini și Anexei nr.2 -Propunerea tehnică a prestatorului, în perioada convenită şi în conformitate cu obligaţiile asumate prin prezentul Contract.

* COD CPV principal: 55524000-9 Servicii de catering pentru şcoli
* COD CPV secundar 1: 55321000-6 Servicii de preparare a mancarii (Rev.2)
* COD CPV secundar 2: 55521200-0 Servicii de livrare a mancarii (Rev.2)

**(3)** Livrarea hranei va fi asigurata de prestator cu mijloace de transport proprii, adecvate si autorizate de catre DSV pentru a permite transportul in conditii de siguranta si igiena standard.

***CAPITOLUL V. Pretul contractului si modalitatile de plata***

**Art.5. - (1)** Preţul total convenit pentru îndeplinirea contractului, plătibil prestatorului de catre achizitor, conform ofertei prestatorului **.............../ ................,** care prevede:

*Pretul ramanane ferm si nu se va ajusta pe durata derularii contractului subsecvent.*

**(2)** Preţul /zi /persoana, este de: **……………. lei preţ/zi /persoana** fără TVA, cu **TVA= ............ lei,** rezultand o valoare totala de **…………… lei cu TVA**.

**(3)** Preţul convenit pentru îndeplinirea contractului, respectiv preţul serviciilor prestate, plătibil prestatorului de către achizitor conform actualizarii, este de:

|  |  |
| --- | --- |
|  | Valoare  |
| Nr. Ani Contract |  |
| Nr zile pe an |  |
| Nr. Meniuri zilnice |  |
| Valoare estimata/meniu/zi -lei |  |
| Valoare contractului- lei fara TVA |  |
| TVA |  |
| Preţul total al contractului cu TVA inclus |  |

**Art. 6. - (1)** Plata serviciilor se va efectua prin ordin de plată, în baza urmatoarelor documente:

a) factura fiscala emisă de prestator și acceptată de achizitor;

b) procesele verbale de acceptanță a serviciilor semnate de reprezentantii ambelor parti;

c) lista cumulata la nivelul unei luni, formata din listele zilnice de alimente.

**(2)** Plățile se vor efectua în termen de 30 zile de la data primirii facturilor la sediul Achizitorului, in limita alocarii bugetare.

**(3)** Plata se va face în contul indicat de către Prestator in prezentul contract.

**Art. 7. - (1)** Preţul contractului este ferm, plăţile datorate de achizitor prestatorului sunt cele declarate în propunerea financiară.

**(2)** Valoarea contractului poate suferi modificari in cazurile de revizuire prevazute de prezentul contract, cu respectarea limitei valorice prevazute de dispozitiile Legii nr. 98/2016.

***CAPITOLUL VI. Durata contractului***

**Art.8. - (1)** Durata contractului va fi de **12 luni** de la semnarea acestuia de către ambele părți.

***CAPITOLUL VII. Documentele contractului***

**Art.9.** Prestatorul va presta serviciile în condiţiile stabilite prin prezentul contract, care include în ordinea enumerării, următoarele:

**a)** caietul de sarcini, inclusiv clarificările şi/sau măsurile de remediere aduse până la depunerea ofertelor ce privesc aspectele tehnice şi financiare –**Anexa nr. 1;**

**b)** Propunerea tehnică – **Anexa nr. 2;**

**c)** Propunerea financiară-**Anexa nr.3**, inclusiv clarificările din perioada de evaluare;

**d)** Dovada constituirii garantiei de buna executie - **Anexa nr.4;**

**e)** Acord de confidentialitate pentru informatii neclasificate - **Anexa nr.5**;

**f)** Lista cu personalul prestatorului - **Anexa nr.6;**

**g)** Lista cu echipamente de lucru si protectie pentru personalul propriu precum si masini transport hrana asigurate de prestator - **Anexa nr.7**;

**h)** Conventia de securitatea, sanatatea muncii si PSI - **Anexa nr. 8;**

**i)** Angajamentul ferm de susţinere din partea unui terţ, dacă este cazul - **Anexa nr. 9**;

**j)** Acordul de asociere/subcontractare, dacă este cazul- **Anexa nr. 10**;

**k)** Eventuale acte aditionale, daca este cazul- **Anexa nr. 11** si urmatoarele.

***CAPITOLUL VIII. Standarde si garantii***

**Art.10. - (1)** Serviciile prestate de prestator, in vederea indeplinirii obiectului prezentului contract, vor respecta standardele si prescriptiile tehnice in vigoare, prezentate de catre prestator in propunerea sa tehnica si in conformitate cu cerintele achizitorului, prezentate in caietul de sarcini, si cu legislatia romana in vigoare, in domeniul obiectului contractului.

***CAPITOLUL IX. Drepturile si obligatiile partilor***

**Art.11. - (1) Prestatorul** se obligă :

**a)** sa presteze serviciile care fac obiectul prezentului contract în perioada/perioadele convenite şi în conformitate cu obligaţiile ce au fost aduse la cunostinta prin caietul de sarcini, respectiv cerintele specifice privind alimentele/pregatirea si prepararea hranei/deseurile alimentare - Anexa nr.1 la contract.

**b)** sa presteze serviciile la standardele şi/sau performanţele prezentate în propunerea tehnică - Anexa nr.2 la contract fiind răspunzător atât de siguranţa tuturor operaţiunilor şi metodelor de prestare utilizate, cât şi de instruirea si calificarea personalului folosit pe toată durata contractului.

**c)** sa presteze serviciile în conformitate cu graficul de prestare prezentat în propunerea tehnică - Anexa nr.2 la contract.

**d)** sa supravegheze prestarea serviciilor si sa asigure resursele umane, materiale, echipamentele sau altele asemenea, fie de natură provizorie, fie definitive cerute de şi pentru contract.

**e)** să folosească personal specializat pentru realizarea serviciilor prevăzute de prezentul contract cu respectarea normelor legale în vigoare (ex.: normele de protecţie a muncii, sigurantei alimentelor, igienico-sanitare). Toate despăgubirile pentru accidentele de muncă suferite de angajaţii prestatorului în timpul prestării serviciilor ce fac obiectul prezentului contract, sunt în sarcina prestatorului.

**f)** sa respecte normele igienico-sanitare in cadrul intregului proces de preparare, manipulare si transport al alimentelor/hranei preparate.

**g)** sa desemneze, printr-o nota scrisa, într-un termen de 2 zile de la semnarea contractului persoana responsabilă cu derularea contractului si care va semna zilnic procesele verbale de acceptiune.

**h)** să-şi instruiască personalul pentru păstrarea intactă a obiectelor aflate în dotarea Unitatilor Autoritatii contractante, pentru a evita deteriorarea sau pierderea acestora.

**i)** să prezinte în scris lista persoanelor care vor presta serviciile menţionate în contract, precum şi supraveghetorul acestora.

**j)** sa prezinte medicului unitatii, la solicitarea acestuia, listele de alimente necesare şi efectuarii anchetelor alimentare prevazute de legislatia in vigoare şi sa asigure accesul la procesul de productie, care sta la baza serviciilor oferite.

**k)** sa accepte ca activitatea de catering va fi supervizată de medicul unitatii centrului social, prin semnarea meniurilor saptamanale şi zilnic de cadrele medicale şi responsabilului de centru social, prin constatarea calitatilor organoleptice ale alimentelor.

**l)** sa nu aduca nicio modificare a listei de hrana decat cu acordul scris al achizitorului.

**o)** zilnic, sa puna, gratuit, la dispoziţia autorităţii contractante 1 (una) probă alimentară recoltată din fiecare fel de mâncare ce se va servi beneficiarilor autorităţii contractante (mâncare gătită sau hrană rece).

**m)** sa remedieze deficienţele constatate de către autoritatea contractantă în termen de 2 zile, iar înlocuirea alimentelor necorespunzătoare se va face în termen de 2 ore.

**n)** sa ţina cont de observaţiile achizitorului asupra deficienţelor constatate cu privire la prestarea serviciilor de catering din prezentul contract şi de a lua toate măsurile pentru remedierea acestora.

**p)** sa ia măsuri urgente pentru remedierea imediată a deficienţelor majore constatate de achizitor.

**r)** să asigure secretul documentelor aparţinând achizitorului cu care intră în contact în prestarea serviciilor de catering.

**s)** sa nu transfere total sau parțial obligațiile sale asumate prin prezentul contract.

**t)** să permită Comisiei Europene, Oficiului de Luptă Anti - Fraudă (OLAF) şi Curţii Europene de Conturi să verifice, prin examinarea documentelor originale cu ocazia vizitelor la faţa locului, modul de implementare a contractului, precum şi să efectueze un audit complet, dacă este necesar, pe baza oricăror şi tuturor documentelor justificative, inclusiv contabile, relevante. Astfel de verificări pot fi efectuate oricând pe o perioadă de 5 ani de la efectuarea plăţii finale.

**(2)** Prestatorul poate cesiona dreptul său de a încasa contravaloarea serviciilor prestate în condițiile legii.

**(3)** Solicitările de plată către terți pot fi onorate numai după operarea unei cesiuni în condițiile art. 11 alin. (2).

**(4)** Cesiunea nu va exonera prestatorul de nicio responsabilitate privind obligațiile asumate prin contract.

**Art.12. - (1)** **Achizitorul** se obliga:

a) să plătească pentru serviciile prestate preţul convenit si la termenele stipulate în prezentul contract.

b) sa desemneze printr-o nota scrisa, impreuna cu seful centrului, într-un termen de 2 zile de la semnarea contractului, persoana/persoanele responsabile cu receptia hranei zilnice si care vor semna procesele verbale de acceptiune.

c) prin reprezentantul desemnat, de a pune la dispoziţie prestatorului orice facilităţi şi /sau informaţii pe care acesta le-a cerut în propunerea tehnică şi pe care le consideră necesare pentru îndeplinirea contractului.

d) prin reprezentantul desemnat, de a organiza împreună cu prestatorul desfăşurarea serviciilor de catering, astfel încât să nu existe întârzieri şi deficienţe în prestarea serviciilor.

e) sa asigure **Spaţiile de servire a mesei şi vesela** în care se va servi mâncarea beneficiarilor.

f) sa faca receptia hranei zilnic, prin persoana desemnate de şeful de centru. Nu se va distribui hrana fără avizul personalului desemnat de şeful de centru.

g) sa păstreze în frigider timp de ***48 de ore***, conform normelor sanitare impuse de legislaţia sanitară în vigoare, probele de hrana puse la dispozitie zilnic de catre prestator.

 **(2)** Achizitorul are dreptul de a verifica prestarea serviciilor cu cerințele caietului de sarcini și se obligă să recepţioneze serviciile potrivit Capitolului X.

***CAPITOLUL X - Recepţie şi verificări***

**Art.13.** Receptia se va face zilnic de catre o persoana imputernicita de achizitor si o persoana imputernicirea de catre prestator incheindu-se astfel un proces verbal de acceptanta.

**Art.14.** Verificarea se va face în vederea decontării serviciilor ce fac obiectul caietului de sarcini. Verificările vor fi efectuate în conformitate cu prevederile din prezentul contract.

**Art.15.** În cazul constatării unor deficienţe în prestarea serviciilor de catering, acestea se comunică imediat, în scris, prestatorului.

**Art.16.** Achizitorul poate sesiza prestatorului printr-o adresă scrisă orice alte observaţii (deficienţe majore) pe care le are cu privire la prestarea serviciilor de catering, imediat după constarea acestora.

***CAPITOLUL XI - Subcontractarea***

**Art.17. - (1)** Prestatorul are obligatia de a incheia contracte cu subcontractantii desemnati, in aceleasi conditii in care el a semnat contractul cu achizitorul.

**(2)** Prestatorul are obligatia de a prezenta la incheierea contractului toate contractele incheiate cu subcontractantii desemnati.

**(3)** Lista subcontractantilor, cu datele de identificare ale acestora se constituie in **Anexa nr.10** la contract. Subcontractantii sunt urmatorii: **.......................**

**(4)** Nominalizarea de noi subcontractanti pe parcursul derularii contractului este posibila doar cu acordul achizitorului si nu trebuie să conducă la modificarea substantial a contractului in sensul art 221 din Legea nr. 98/2016.

**(5)** Prestatorul nu are dreptul de a inlocui subcontractantii nominalizati in cazul in care inlocuirea acestora conduce la modificarea propunerii tehnice sau financiare, anexe la prezentul contract. Inlocuirea subcontractantilor se poate face doar cu acordul achizitorului.

**(6)** Prestatorul va raspunde pentru actele si faptele subcontractantilor sai si ale expertilor, agentilor, salariatilor acestora, ca si cum ar fi actele sau faptele sale.

**(7)** Acceptarea de catre achizitor a subcontractarii oricarei parti a prezentului contract nu va elibera prestatorul de niciuna dintre obligatiile sale din prezentul contract.

**(8)** Prestatorul are obligatia la încheierea contractului de achiziţie publică sau atunci când se introduc noi subcontractanţi, de a prezenta contractele încheiate între contractant şi subcontractant/subcontractanţi nominalizaţi în ofertă sau declaraţi ulterior, astfel încât activităţile ce revin acestora, precum şi sumele aferente prestaţiilor, să fie cuprinse în contractul de achiziţie public.

**(9)** Contractele trebuie să fie în concordanţă cu oferta şi se vor constitui în anexe la contractul de achiziţie publică.

**(10)** Prestatorul are obligaţia de a notifica autorităţii contractante orice modificări ale subcontractantilor pe durata contractului de achiziţie publică.

**Art.18.** Atunci când înlocuirea sau introducerea unor noi subcontractanţi are loc după atribuirea contractului, aceştia transmit certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţii lor de implicare în contractul care urmează să fie îndeplinit.

**Art.19.** Subcontractantul este pe deplin raspunzator fata de prestator de modul in care isi indeplineste partea sa din contract.

**Art.20. - (1)** Achizitorul poateefectua plăţi corespunzătoare părţii/părţilor din contract îndeplinite de către subcontractanţii propuşi în ofertă, dacă aceştia solicită, pentru serviciile prestate, potrivit contractului dintre contractant şi subcontractant în conformitate cu dispoziţiile legale aplicabile, atunci când natura contractului permite acest lucru şi dacă subcontractanţii propuşi şi-au exprimat opţiunea în acest sens.

**(2)** În sensul alin. (1), subcontractorii îşi vor exprima la momentul încheierii contractului de achiziţie publică sau la momentul introducerii acestora în contractul de achiziţie publică, după caz, opţiunea de a fi plătiţi direct de către Achizitor.

**(3)** Achizitorul efectuează plăţile directe către subcontractanţii agreaţi doar atunci când prestaţia acestora este confirmată prin documente agreate de toate cele 3 părţi, respectiv achizitor, prestator şi subcontractant sau de achizitor şi subcontractant atunci când, în mod nejustificat, prestatorul blochează confirmarea executării obligaţiilor asumate de subcontractant.

**Art.21.** În cazul în care prestatorului i-a fost atribuit contractul dupa ce in calitate de ofertant si-a demonstrat situaţia economică şi financiară, respectiv capacitatea tehnică şi profesională invocând suportul unui/unor terţ/terţi, atunci acesta are obligaţia de se asigura ca terţul/terţii vor pune la dispoziţia lui resursele invocate.

**Art.22.** În cazul în care prestatorul întâmpină dificultăţi pe parcursul executării contractului de achiziţie publică, iar susţinerea acordată de unul sau mai mulţi terţi vizează îndeplinirea criteriilor referitoare la situaţia economică şi financiară şi/sau capacitatea tehnică şi profesională, ofertantul/candidatul are obligatia de a asigura punerea la dispozitia achizitorului si materializarea aspectelor ce fac obiectul respectivului angajament ferm încheiat cu terţul/terţii susţinător(i).

***CAPITOLUL XII. Sanctiuni pentru neindeplinirea culpabila a obligatiilor.***

***Incetarea, rezilierea, denuntarea contractului***

**Art.23. - (1 )** În cazul în care, din vina sa exclusivă, prestatorul nu îşi execută in termen obligaţiile asumate prin contract sau le execută necorespunzător, atunci achizitorul are dreptul de a deduce din preţul contractului, ca penalități de întârziere, o sumă echivalentă cu 0,1% pentru fiecare zi de întârziere, din valoarea serviciilor care au fost prestate cu întârziere sau necorespunzător.

**(2)** În cazul în care achizitorul nu onorează facturile în termen de 30 de zile de la expirarea perioadei convenite, atunci prestatorul are dreptul de a solicita, ca penalități de întârziere, o suma echivalenta cu 0,1 % pentru fiecare zi de întârziere din plata neefectuată, dar nu mai mult decât valoarea sumei datorate.

**(3)** Penalitățile de întârziere datorate curg de drept din data scadenţei obligaţiilor asumate conform prezentului contract.

**(4)** Garanţia de bună execuţie poate fi reţinută de achizitor şi ca penalitate pentru neconformităţi imputabile prestatorului. De asemenea, garanţia de bună execuţie poate fi utilizată pentru plata penalităţilor prevăzute la art. 23. alin. (1).

**Art.24.** Prezentul contract încetează în următoarele situații :

a) prin ajungere la termenul prevăzut la Capitolul VI ;

b) prin executarea de către ambele părți a tuturor obligațiilor ce le revin conform prezentului contract și legislației aplicabile;

c) prin acordul părților consemnat în scris;

d) prin reziliere/rezoluțiune, în cazul în care una din părți nu își execută sau execută necorespunzător obligațiile contractuale.

**Art.25.** În situația rezilierii/rezoluțiunii totale/parțiale din cauza neexecutării/executării parțiale de către Prestator a obligațiilor contractuale, acesta va datora achizitorului daune-interese cu titlu de clauză penală în cuantum egal cu valoarea obligațiilor contractuale neexecutate.

**Art.26. - (1)** Nerespectarea în mod repetat de către o parte a obligaţiilor contractuale va fi dovedită cu notificările scrise şi transmise de către cealaltă parte, notificări care vor face referire la neîndeplinirea respectivă precum şi la durata ei.

**(2)** Prin notificări se vor solicita justificări privind neîndeplinirea obligaţiilor, pe care cealaltă parte este obligată să le furnizeze în termen de maxim 5 zile de la data primirii notificării.

**Art.27.** Rezilierea prezentului contract nu va avea niciun efect asupra obligaţiilor deja scadente între părţile contractante.

**Art.28.** Părţile sunt de drept în întârziere prin simplul fapt al nerespectării clauzelor prezentului contract.

**Art.29. - (1)** Achizitorul îşi rezervă dreptul de a denunţa unilateral contractul de prestări servicii, în cel mult 15 zile de la apariţia unor circumstanţe care nu au putut fi prevăzute la data încheierii contractului, sub condiţia notificării prestatorului cu cel puţin 3 zile înainte de momentul rezilierii.

**(2)** Achizitorul isi rezerva dreptul prevazut dispozitiile art.1553 Cod Civil cu privire la rezolutiunea/rezilierea de drept a contractului, fara a exonera pe Prestator de plata daunelor interese, in urmatoarele situatii:

**a)** in cazul apariţiei unor consecinţe negative datorită consumului de alimente insalubre (alterate, contaminate), provenite de la prestator (dovedite prin analize de laborator şi anchete epidemiologice efectuate de catre personalul medical abilitat legal). Prestatorul va fi direct răspunzător pentru situaţia creată şi va suporta toata cheltuiala generată de spitalizare, tratament medical, analize medicale sau investigaţii medicale necesare elucidării cazului.

**b)** ca urmare a controalelor inopinante din partea reprezentantilor Achizitorului sau ale altor organe ale statului se constata nerespectarea cerintelor specifice privind obligatia evacuarii zilnice a deseurilor alimentare sau nerespectarea cerintelor specifice privind pregatirea si prepararea hranei Conform normelor Ministerului Sanatatii, in vederea serviciilor de hrana oferite beneficiarilor institutionalizati in centre.

**c)** in cazul in care, valoarea totala a penalitatilor aplicate conform clauzei prevazute de art. 21. alin. (1), depaseste 10% din valoarea totala a contractului.

**(3)** Fără a aduce atingere dispoziţiilor dreptului comun privind încetarea contractului sau dreptului autorităţii contractante de a solicita constatarea nulităţii absolute acestuia în conformitate cu dispoziţiile dreptului comun, autoritatea contractantă are dreptul de a denunţa unilateral contractul în perioada de valabilitate a acestuia în una dintre următoarele situaţii:

 **a)** contractantul se află, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164-167 din Legea nr.98/2016 privind achizițiile publice ;

 **b)** contractul nu ar fi trebuit să fie atribuit - Prestatorului având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene;

 **c)** în cazul modificării contractului în alte condiții decât cele prevăzute de prevederile legale în vigoare.

***CAPITOLUL XIII - Cauze exoneratoare de raspundere. Cazul fortuit si forta majora.***

**Art.30. - (1)** Forţa majora este constatata si certificata in scris de o autoritate competenta.

**(2)** Forţa majora exonerează părţile contractante de indeplinirea obligaţiilor asumate prin prezentul contract, pe toata perioada in care aceasta acţionează.

**(3)** Indeplinirea contractului va fi suspendata in perioada de acţiune a forţei majore, dar fara a prejudicia drepturile ce li se cuveneau pârtilor pana la apariţia acesteia.

**(4)** Partea contractanta care invoca forţa majora are obligaţia de a notifica celeilalte parti, imediat si in mod complet, producerea acesteia si de a lua orice masuri care ii stau la dispoziţie in vederea limitării consecinţelor.

**(5)** Daca forţa majora acţionează sau se estimează ca va acţiona o perioada mai mare de 6 luni, fiecare parte va avea dreptul sa notifice celeilalte parti incetarea de plin drept a prezentului contract, fara ca vreuna dintre parti sa poată pretinde celeilalte daune-interese.

**Art.31. - (1)** Cazul fortuit consta intr-o imprejurare de fapt imprevizibila si de neinlaturat care impiedica in mod obiectiv si fara nici o culpa din partea debitorului, executarea obligaţiei sale contractuale, antrenând exonerarea lui de răspundere.

**(2)** Partea care îl invocă este exonerata de răspundere cu condiţia ca aceasta să fie lipsita de culpă. Cazul fortuit şi forţa majoră sunt exoneratoare de răspundere.

***CAPITOLUL XIV - Revizuirea contractului***

**Art. 32. - (1)** Partile contractante au dreptul, pe durata indeplinirii contractului, de a conveni modificarea clauzelor contractului, prin act aditional.

**(2)** Prin acte aditionale nu se pot aduce modificari substantiale contractului de achizitie publica.

**(3)** Modificarea substantiala a dispozitiilor prezentului contract in cursul perioadei sale de valabilitate este considerata ca fiind o noua atribuire si necesita derularea unei noi proceduri de achizitie publica.

**(4)** Modificarea prezentului contract in cursul perioadei sale de valabilitate este considerata substantiala atunci cand, prin aceasta modificare, contractul devine substantial diferit fata de cel incheiat initial. O modificare este considerata substantiala atunci cand este indeplinita una din urmatoarele conditii:

**a)** modificarea introduce condiţii care, dacă ar fi fost incluse în procedura de atribuire iniţială, ar fi permis selecţia altor candidaţi decât cei selectaţi iniţial sau acceptarea unei alte oferte decât cea acceptată iniţial sau ar fi atras şi alţi participanţi la procedura de atribuire;

**b)** modificarea schimbă echilibrul economic al contractului de achiziţie publică/acordului-cadru în favoarea contractantului într-un mod care nu a fost prevăzut în contractul de achiziţie publică;

**c)** modificarea extinde în mod considerabil obiectul contractului de achiziţie publică;

**Art. 33.** Contractul de achiziţie publică va fi modificat, fără organizarea unei noi proceduri de atribuire, în următoarea situaţie:

**R.** **Clauza de revizuire:**

**a)** Conform art. 221 alin. (1) lit. a) din Legea nr. 98/2016, prezentul contract de achiziţie publică va fi modificat, fără organizarea unei noi proceduri de atribuire, respectiv serviciile vor putea fi suplimentate in limita sumei maxime de ............... lei fără TVA, in condiiile in care vor consta in prestarea unor servicii similare celor prevazute în contractul care se atribuie prin prezenta procedura si conforme cu cerintele prevazute în caietul de sarcini.

**b)** In prevederile descrise la art. 33 clauza R.a), astfel cum s-a mentionat si in fisa de date a achizitie, se incadreaza situatia in care pe parcursul derularii contractului se modifica numarul persoanelor institutionalizate,.

***CAPITOLUL XV. Cerinte de calitate si performanta***

**Art. 34.** Hrana beneficiarilor trebuie să fie servita la aproximativ 30 min. de la preparare. În caz contrar, ea trebuie menţinută la o temperatură mai mare de 60 grade Celsius pentru hrana caldă şi la max. 8 grade Celsius pentru hrana rece.

**Art. 35. - (1)** Conform normelor Ministerului Sanatatii, in vederea serviciilor de hrana oferite beneficiarilor institutionalizati se va furniza Conform ofertei tehnice.

Se vor furniza minim: pachet alimentar sandwich: produse de panificaţie din făină integrală - pâine feliată sau batoane/chifle - 80 g - maximum 50% din greutatea totală a pachetului, produse din carne şi/sau brânzeturi/derivate din lapte 40 g - minimum 25% din greutatea totală a pachetului şi legume - roşii, castraveţi, salată sau alte produse similare - 40 g - maximum 25% din greutatea totală a pachetului. La acestea se va adăuga un fruct.

Pachetul alimentar propus de autoritatea contractantă are la baza variantele orientative de meniu care includ sugestiile Institului Naţional de Sănătate Publică exemplificate în anexa 3 din Normele metodologie de aplicare a OUG 97/2018, redate mai jos:

- Sandwich cu unt, şuncă, caşcaval şi legume (roşii, castravete, salată, etc.)

- Sandwich cu piept de pui la grătar sau pulpă de pui dezosată la grătar cu legume crude (gogoşar, varză, morcov).

Acelaşi tip de sandwich nu se va furniza timp de două zile consecutiv.

Se va furniza: pachet alimentar – masă caldă

Masa calda se va livra la sediul Scolii ..........................., in fiecare zi de cursuri școlare, de luni-vineri, între orele 10.00 – 11.00 (sau cum se va conveni prin contract) si va fi compusa din 2 (doua) feluri de mancare:

Fel de baza - grătar, fripturi, gulașuri etc. + garnituri si/sau salate, mâncăruri etc.

felul 3 - deserturi: prăjituri, tarte, fructe proaspete, iaurturi, dulciuri de bucătărie, biscuiți, napolitane etc., toate ambalate individual, având inscripționat pe ambalaj denumirea produsului, termenul de valabilitate, ingredientele.

Se va asigura si pâine (min. 80 grame) pentru fiecare porție de hrana.

In vederea realizării meniului, se va tine cont de principalii furnizori de energie ai organismului, care sunt:

- proteine (carne, brânza, lapte, oua si proteine vegetale);

- lipide (grăsimi);

- glucide (dulciuri, fructe, cereale, legume).

Ca sa se realizeze un aport echilibrat al factorilor nutritivi trebuie ca alimentele sa fie combinate într­un anumit mod si in anumite proporții conform nevoilor organismului.

La prepararea mâncărurilor se vor folosi gramajele indicate conform prevederilor rețetarelor.

***CAPITOLUL XVI. Etica si integritate***

 **Art. 36. - (1)** Prestatorul va lua toate masurile necesare pentru a preveni ori stopa orice situaţie care ar putea compromite executarea obiectivă şi imparţială a contractului.

**(2)** Achizitorul îsi rezerva dreptul de a verifica daca masurile luate sunt corespunzătoare şi poate solicita măsuri suplimentare dacă este necesar. Prestatorul se va asigura că personalul său, salariat sau contractat de el, inclusiv conducerea, nu se află într-o situaţie care ar putea genera acte din sfera de competenta a instantelor penale (ex. sustragere de alimente, portii de hrana, primire de foloase necuvenite, conflict de interese etc).

**(3)** Prestatorul va înlocui, în 3 zile şi fără vreo compensaţie din partea achizitorului, orice membru al personalului său salariat ori contractat, inclusiv conducerea care se regăseşte într-o astfel de situaţie.

**(4)** Prestatorul trebuie sa evite orice contact care ar putea sa-i compromită independenţa ori pe cea a personalului său, salariat sau contractat, inclusiv conducerea.

**(5)** În cazul în care prestatorul nu-şi menţine independenţa, achizitorul, fără afectarea dreptului acesteia de a obţine repararea prejudiciului ce i-a fost cauzat ca urmare a situaţiei ivite, va putea decide încetarea de plin drept şi cu efect imediat a contractului, în condiţiile prevăzute în prezentul contract.

**Art. 37.** Prestatorul nu are dreptul de a angaja sau încheia orice alte înţelegeri privind prestarea serviciilor, direct ori indirect, în scopul îndeplinirii contractului de achiziţie publică, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajaţi/foşti angajaţi ai autorităţii contractante sau ai prestatorului de servicii de achiziţie implicat în procedura de atribuire cu care autoritatea contractantă/prestatorul de servicii de achiziţie implicat în procedura de atribuire a încetat relaţiile contractuale ulterior atribuirii contractului de achiziţie publică, pe parcursul unei perioade de cel puţin 12 luni de la încheierea contractului, sub sancţiunea rezoluţiunii ori rezilierii de drept a contractului respectiv.

***CAPITOLUL XVII - Soluţionarea litigiilor***

**Art. 38. - (1)** Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neîntelegere sau dispută care se poate ivi între ei în cadrul sau în legatură cu îndeplinirea contractului.

**(2)** Dacă, după 15 de zile de la începerea acestor tratative, Achizitorul şi Prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze, de către instanţele competente de la sediul Achizitorului, în conditiile şi potrivit procedurilor reglementate de legislaţia în vigoare.

***CAPITOLUL XVIII - Comunicari***

**Art.39. - (1)** Orice comunicare intre parti, referitoare la indeplinirea prezentului contract, trebuie să fie transmisă în scris, prin posta sau prin fax.

**(2)** Orice document scris trebuie înregistrat atât în momentul transmiterii cât şi în momentul primirii.

**(3)** Comunicările între părţi se pot face şi prin telefon, sau e-mail cu condiţia confirmării în scris a primirii comunicării.

***CAPITOLUL XIX - Legea aplicabilă***

**Art. 40. (1)** Prezentul contract de achizitie va fi interpretat conform legilor din România.

**(2)** Prezentul acor contract se completeaza si se interpreteaza conform cu prevederile Codului Civil si a legilor aplicabile din Romania.

**(3)** Clauzele contractuale sunt obligatorii pentru partile contractante.

**(4)** Daca pe parcursul derularii contractului apar modificari legislative ce afecteaza clauzele contractuale partile vor conveni prin Act Aditional amendarea acestora.

(**5)** In orice situatie prevederile legale prevaleaza clauzelor contractuale.

**Art. 41.** Documentele contractuale nu vor fi folosite in alte scopuri decat cele stabilite prin contract.

**Art.42.** Prin semnarea prezentului contract, partile confirma faptul ca au luat la cunostiinta, au inteles pe deplin si accepta in mod expres toate prevederile acestuia.

 ***CAPITOLUL XX - Dispozitii finale***

**Art. 43.** Contractul cuprinde 11 pagini.

**Art. 44.** Prezentul contract a fost incheiat în 2 exemplare, un exemplar pentru achizitor si un exemplar pentru prestator.

|  |  |
| --- | --- |
| **Achizitor,** **COMUNA FARCASELE PRIMAR,** **VLADU Leon-Viorel** | **Prestator,****.................................... ADMINISTRATOR,****................................** |